অমিত শাহের পরে এবার ত্রিপুরার মুখ্যমন্ত্রী বিপ্লব দেব। মঙ্গলবার হুগলির আরামবাগের সভা থেকে তাঁর হুমকি, ২০১৯ সালে ফের প্রধানমন্ত্রী হবেন নরেন্দ্র মোদী। লোকসভা ভোটে বাংলায় বিপর্যয় হবে তৃণমূল কংগ্রেসের। 
এ দিন আরামবাগের সভা থেকে মমতাকে ধৃতরাষ্ট্রের সঙ্গে তুলনা করেন বিপ্লব। তিনি বলেন, পশ্চিমবঙ্গে সত্তর জন বিরোধী কর্মীকে খুন করে পঞ্চায়েত নির্বাচনে জিতেছে তৃণমূল। কিন্তু ত্রিপুরায় পঞ্চায়েত নির্বাচনে জেতার জন্য বিজেপি একজনকেও খুন করেনি, কোনও রিগিং হয়নি। মমতা বন্দ্যোপাধ্যায়কে উদ্দেশ করে বিপ্লবের আরও কটাক্ষ, ‘‘আপনার বাড়িতে অটলবিহারী বাজপেয়ী গিয়েছিলেন। আর এখন আপনার দল বাজপেয়ীজির দলের কর্মীদেরই খুন করছে।’’

এই বিষয়ে অন্যান্য খবর

ভোটের বাজি রাম মন্দিরই, অযোধ্যা মামলায় বড় পদক্ষেপ মোদী সরকারের


তৃণমূলের দলীয় স্লোগানকে আক্রমণ করে বিপ্লব বলেন, ‘‘মা-মাটি-মানুষ এখন আর তৃণমূলের নেই। বিজেপি-র হয়ে গিয়েছে। আগামী লোকসভা ভোটে তা বুঝতে পারবে তৃণমূল।’’
বাংলার বিজেপি কর্মীদের উদ্দেশে বিপ্লবের পরামর্শ, ‘‘আমি ত্রিপুরায় দেড় লক্ষ কিলোমিটার ঘুরেছি। এমন কোনও বাড়ি নেই, যেখানে আমি যাইনি। আপনারাও বাংলার প্রতিটি মানুষের ঘরে ঘরে যান। যাঁরা তৃণমূল করেন, যাঁরা বামপন্থী, তাঁদেরকেও বোঝান।’’